Aso Hom Yɛ Christianfo?
Nyew. Siantsir ahorow a odzidzi do yi da no edzi dɛ yɛyɛ Christianfo:
Yɛbɔ mbɔdzen dɛ yebedzi Jesus Christ ne nkyerɛkyerɛ nye ne ndzeyɛɛ no ekyir pɛɛ.
—1 Peter 2:21.
Yɛgye dzi dɛ Jesus nye obi tsitsir a yɛnam no do benya nkwagye, na “
dzin fofor biara nnyi wi yi ase a wɔdze ama wɔ nyimpa mu a otwar dɛ wɔgye hɛn nkwa wɔ mu.”
—Ndwuma 4:12.
Sɛ nkorɔfo bɛyɛ Jehovah Adasefo a, wonuma hɔn wɔ Jesus dzin mu.
—Matthew 28:18, 19.
Yɛbɔ hɛn mpaa wɔ Jesus dzin mu.
—John 15:16.
Yɛgye dzi dɛ Jesus nye adasamba Tsir, anaa nyia wɔapaw no dɛ onnya tum wɔ nyimpa biara do.
—1 Corinthfo 11:3.
Naaso wɔ akwan pii do no, yɛyɛ soronko fi nyamesom ekuw ahorow a wɔfrɛ hɔn Christianfo no ho. Dɛ nhwɛdo no, yɛgye dzi dɛ Bible no kyerɛkyerɛ dɛ Jesus yɛ Nyankopɔn Ba, na ɔnnkã Baasakor biara ho. (Mark 12:29) Yɛgye dzi dɛ ɔkra wu, na dɛ biribiara nnyi Kyerɛwnsɛm no mu a ɔkyerɛ dɛ Nyankopɔn yɛ nyimpa ayakayakadze wɔ hellgya mu afebɔɔ. Na yɛnngye nndzi dɛ ɔsɛ dɛ hɔn a wodzi enyim wɔ nyamesom mu no nya abɔdzin ahorow bi a ɔma wɔkrɔn sen afofor.
twi_Latn twi_Latn twi_Latn zho_Hans twi_Latn twi_Latn twi_Latn twi_Latn zho_Hans twi_Latn zho_Hans twi_Latn sag_Latn twi_Latn